[{"text_idx": "#000000", "text": "Mo\u0303tled kinnisvara mu\u0308u\u0308misele vo\u0303i oled lihtsalt uudishimulik ja soovid teada, palju vo\u0303iks see ta\u0308na va\u0308a\u0308rt olla? Hindame Sinu kinnisvara tasuta. Ta\u0308ida ja\u0308rgnevad va\u0308ljad ning vo\u0303tame peagi u\u0308hendust."}, {"text_idx": "#000004", "text": "Kinnisvaraarendusettevo\u0303te Pirita tee Kinnisvara OU\u0308 so\u0303lmis KRC Ehitusega 20 miljoni euro suuruse lepingu Tallinnas Pirita teel asuva Laferme kompleksi ajaloolise hoone rekonstrueerimiseks ja selle juurde uusehitusena moodsa hoone rajamiseks. Esimese korruse ja maa-aluse parkla kaudu u\u0308hendatud hoonekompleks valmib plaanide kohaselt suvel 2025."}, {"text_idx": "#000005", "text": "Hoone mu\u0308u\u0308gikorraldusega tegeleva LVM Kinnisvara juhatuse liikme Ingmar Saksingu so\u0303nul renoveeritakse Laferme ajalooline osa ta\u0308ielikult ning sellele lisandub modernne, la\u0308hiu\u0308mbruse hoonetega harmooniliselt sobituv juurdeehitus. \u201eTegu on ko\u0303igile tallinlastele teada-tuntud va\u0308a\u0308rika asukohaga Pirita tee a\u0308a\u0308res Lauluva\u0308ljaku ja Lillepaviljoni vahel. Viimase ku\u0308mnendi jooksul on piirkonda rajatud mitu kinnisvaraturul va\u0308ga ko\u0303rgelt hinnatud ja populaarset uut elumaja. Laferme projekti arhitekt Tormi Soova\u0308li on teinud va\u0308ga head to\u0308o\u0308d ning lisaks kvaliteetsetele siselahendustele on tagatud ka kogu kompleksi na\u0308gus ja harmooniline u\u0308ldmulje,\u201c ra\u0308a\u0308kis Saksing."}, {"text_idx": "#000006", "text": "Lafermesse tuleb kokku 64 ku\u0308laliskorterit ja 8 a\u0308ripinda. Korterid on eri suurustes 1-5-toalised, mille u\u0308ldpind on 37-204 ruutmeetrit. Hoones on ko\u0303rged laed ja oma pa\u0308ikeseelektrijaam. \u201eLaferme helipidavus on ko\u0303rgem kui no\u0303uab seadus, sest vaikus on luksus, mida va\u0308a\u0308rib igau\u0308ks. Kaasaegsele lahendusele kohaselt on Laferme ehitatud targa koduna, et iga omanik saaks optimeerida energiakulusid vastavalt oma eelistustele,\u201c tutvustas Ingmar Saksing Laferme arenduse plusse. Tema hinnangul on tegu la\u0308hiaastate u\u0308he atraktiivseima projektiga Tallinna kinnisvaraturul."}, {"text_idx": "#000009", "text": "Soovid oma kinnisvara hinda teada?"}]